CELEX: 62012CA0454
Language: da
Date: 2014-02-27 00:00:00
Title: Forenede sager C-454/12 og C-455/12: Domstolens dom (Ottende Afdeling) af 27. februar 2014 — Pro Med Logistik GmbH (sag C-454/12) mod Finanzamt Dresden-Süd, Eckard Pongratz, som kurator for Karin Oertels konkursbo (sag C-455/12) mod Finanzamt Würzburg mit Außenstelle Ochsenfurt (anmodning om præjudiciel afgørelse fra Bundesfinanzhof — Tyskland) (Præjudiciel forelæggelse — moms — sjette momsdirektiv — artikel 12, stk. 3 — bilag H, kategori 5 — direktiv 2006/112/EF — artikel 98, stk. 1 og 2 — bilag III, nr. 5) — princippet om neutralitet — befordring af personer og disses bagage — lovgivning i en medlemsstat, som anvender en anden momssats på befordring med taxi end på befordring med udlejningsbil med chauffør)

14.4.2014   
            
            
               DA
            
            
               Den Europæiske Unions Tidende
            
            
               C 112/8
            
         Domstolens dom (Ottende Afdeling) af 27. februar 2014 — Pro Med Logistik GmbH (sag C-454/12) mod Finanzamt Dresden-Süd, Eckard Pongratz, som kurator for Karin Oertels konkursbo (sag C-455/12) mod Finanzamt Würzburg mit Außenstelle Ochsenfurt (anmodning om præjudiciel afgørelse fra Bundesfinanzhof — Tyskland)
   (Forenede sager C-454/12 og C-455/12) (1)
   
   ((Præjudiciel forelæggelse - moms - sjette momsdirektiv - artikel 12, stk. 3 - bilag H, kategori 5 - direktiv 2006/112/EF - artikel 98, stk. 1 og 2 - bilag III, nr. 5) - princippet om neutralitet - befordring af personer og disses bagage - lovgivning i en medlemsstat, som anvender en anden momssats på befordring med taxi end på befordring med udlejningsbil med chauffør))
   2014/C 112/09
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøgere: Pro Med Logistik GmbH (sag C-454/12), Eckard Pongratz, som kurator for Karin Oertels konkursbo (sag C-455/12)
   
      Sagsøgte: Finanzamt Dresden-Süd (sag C-454/12), Finanzamt Würzburg mit Außenstelle Ochsenfurt (sag C-455/12)
   
      Sagens genstand
   
   Anmodning om præjudiciel afgørelse — Bundesfinanzhof — fortolkning af artikel 98, stk. 1, sammenholdt med kategori 5 i bilag III til Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1), og artikel 12, stk. 3, litra a), tredje afsnit, sammenholdt med kategori 5 i bilag H til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), med senere ændringer — princippet om neutralitet — en medlemsstats retsforskrifter der fastsætter en momsmæssig forskellig behandling af tjenesteydelser, der ud fra forbrugerens synspunkt er identiske og opfylder samme behov — forskellig behandling af befordring af syge personer med taxi og befordring med udlejningsbil med chauffør
   
      Konklusion
   
   
               1)
            
            
               Artikel 12, stk. 3, litra a), tredje afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2001/4/EF af 19. januar 2001, sammenholdt med bilag H, kategori 5, til dette direktiv, og artikel 98, stk. 1 og 2, i Rådets direktiv 2006/112/EF af 28. november 2006 om det fælles merværdiafgiftssystem, sammenholdt med bilag III, nr. 5), til dette direktiv, henset til neutralitetsprincippet, skal fortolkes således, at de ikke er til hinder for, at to former for tjenester af befordring af personer og disses bagage i nærtrafikken, nemlig på den ene side med taxi og på den anden side med udlejningsbiler med chauffør, underlægges forskellige merværdiafgiftssatser, hvoraf den ene er reduceret, og den anden er normal, for så vidt som befordring af personer med taxi i nærtrafikken for det første udgør et konkret og specifikt aspekt af ydelseskategorien befordring af personer og disses bagage som omhandlet i nævnte kategori 5 og nr. 5) i nævnte bilag til disse direktiver på grund af de forskellige retlige krav, som de to typer af transport er underlagt, og for så vidt som de pågældende forskelle for det andet har en afgørende indflydelse på den gennemsnitlige brugers beslutning om at gøre brug af den ene eller den anden af disse typer befordring. Det tilkommer den nationale ret at undersøge, om dette er tilfældet i hovesagerne.
            
         
               2)
            
            
               Artikel 12, stk. 3, litra a), tredje afsnit, i sjette direktiv 77/388, som ændret ved direktiv 2001/4, sammenholdt med bilag H, kategori 5, til dette direktiv, og artikel 98, stk. 1 og 2, i direktiv 2006/112, sammenholdt med bilag III, nr. 5), til dette direktiv, henset til neutralitetsprincippet, skal derimod fortolkes således, at de er til hinder for, at to former for ydelser i form af befordring af personer og disses bagage i nærtrafikken, nemlig på den ene side med taxi og på den anden side med udlejningsbiler med chauffør, underlægges forskellige merværdiafgiftssatser, når personbefordring med taxi i henhold til en særlig aftale, som finder anvendelse på samme måde over for taxiselskaber og selskaber, der udlejer biler med chauffør, som er parter i aftalen, ikke udgør et konkret og specifikt aspekt af befordring af personer og disses bagage, og denne virksomhed, der udføres inden for rammerne af den pågældende aftale, ud fra den gennemsnitlige forbrugers synspunkt betragtes som sammenlignelig med virksomhed med udlejning af biler med chauffør til personbefordring i nærtrafikken, hvilket det tilkommer den nationale ret at undersøge.
            
         
      (1)  EUT C 399 af 22.12.2012.